شەفەق نیوز/ مەسرور بارزانی سەرۆک وەزیرەیل هەرێم
کوردستان، ئمڕوو سێشەممە، پیشوازی لە کایسا ئۆلنجرن خانمە وەزیر وەرگری هۆڵەندا و شاند
یاوەری کرد.
نویسینگەی راگەیانن مەسرور بارزانی وت: خانمە
وەزیر باس پەیوەندییگ قایم ناوبەین هۆڵەندا و هەرێم کوردستان کرد، و دووپات لە وەردەوامی
هەماهەنگی ئەمنی و هاوکاری سەربازی و پشتگیریکردن وڵاتەگەی ئەرا هیزیەل پیشمەرگە کرد.
لەلای خوەییش، سەرۆک وەزیرەیل هەرێم
کوردستان ئەرزشدار پاڵپشتیکردن هۆڵەندا ئەرا بەرنامەی حکومەتەگەی لە هەمەڕەنگی سەرچەوەیل
دهات ئابووری و گرنگیدان وە کەرت کشتوکاڵی کرد.
وەگورەی بەیاننامەگە، دیادرەگە باس گرنگی مقەیەتیکردن
ئاسایش و  ئارامی هەرێم کوردستان لەناوی کریا،
ک هەردوگ لایەنەگە دووپات لە نەفرەتکردن ئەو پەلامارەیلە کردن ک رەسینە زەویەیل هەرێم
کوردستان، و  جەخت لە گرنگی رێزگردن سەروەری
عراق و هەرێم کوردستان و کۆتاییهاوردن وەی پەلامارەیلە کردن.
بەیاننامەگە لە زوان مەسرور بارزانی وت: کوردستان
هەمیشە وە سەرچەوەی ئارامی ناوچەگە مینێد، و ئومید دروسکردن پەیوەندیەیل وەگەرد دەوڵەتەیل
هاوسا لە بنەمای رێزگردن و هاوسا خاسی و بەرژەوەنی هاوبەش دیرێد.
هەردوگ لایەنەگە لە کۆتایی دیدارەگە باس وەیەککردن
هیزیەل پیشمەرگە و چاکسازی لەناو وەزارەت پیشمەرگە و رویوەرویبوین هەڕەشەیل داعش کردن.
